Die wêreld in foto’s – 28 Julie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Motor wat in die slag gebly het toe bome ontwortel is in die Viëtnamese hoofstad, Hanoi. Stormsterk winde en gietende reën meegebring deur die tifoon Mirinae het Hanoi Donderdag geteister. Een persoon is dood en vyf ernstig beseer. Foto: Xinhua/VNA/ wire.africannewsagency.com Mense trek saam rondom vreugdevure saam vir ŉ fakkelfees in die Chinese stad Xichang. Meer as 500 000 mense het aan dié fees deelgeneem. Foto: Xinhua/Liu Kun/wire.africannewsagency.com Ondersteuners van Etienne Tshisekedi, die Kongo se opposisieleier, op ŉ vragmotor by die N’djili-lughawe in Kinshasa in afwagting van sy aankoms. Dit is Tshisekedi se eerste tuiskoms ná twee jaar in die buiteland vir mediese redes. Politieke spanning is besig om op te laai voor November se verkiesing in dié land. Foto: AP Photo/John Bompengo/ wire.africannewsagency.com Chincoteague-ponies in die Assateague-kanaal tydens die 91ste jaarlikse Chincoteague-swemkompetisie vir dié perde in die Amerikaanse deelstaat Virginië. Foto: Jay Diem/The Daily Times via AP/ wire.africannewsagency.com ŉ Nutsman by ŉ skool in Makati-stad, oos van Manila in die Filippyne, besig om ŉ vloerskildery van die Maleisiese lugdiens se vlug 370 te mop. Australiese owerhede het Donderdag bevestig dat inligting wat uit die kaptein se persoonlike vlugsimulator verkry is, daarop dui dat iemand die toestel gebruik het om ŉ roete na die suidelike Indiese Oseaan te beplan – waar die vermiste straler waarskynlik neergestort het. Foto: AP Photo/Bullit Marquez, File/ wire.africannewsagency.com ŉ Ysbeer in die Detroit-dieretuin in die VSA besig om te smul aan bevrore lekkernye wat hom gevoer is as deel van ŉ speelaktiwiteit wat dié diere dwing om hul kos uit ys te grawe. Foto: Mandi Wright/Detroit Free Press via AP/ wire.africannewsagency.com Carissa Moore, die Hawaiiese branderplankryer, neem deel aan die Amerikaanse Ope neffens die pier op die Huntington-strand in Kalifornië. Foto: Kyusung Gong/The Orange County Register via AP/ wire.africannewsagency.com